b'\n_START_ARTICLE_\n\xc5\xa0krlatnorde\xc4\x8da kukavica\n_START_SECTION_\nRaz\xc5\xa1irjenost\n_START_PARAGRAPH_\nTo je vrsta, ki jo lahko najdemo v ve\xc4\x8dini delov Evrope, severni Afriki, Tur\xc4\x8diji in na Kavkazu. Raste raste na toplih in vla\xc5\xbenih tleh, predvsem po svetlih gozdovih, ob robu gozda in med grmovjem. Obi\xc4\x8dajno raste posami\xc4\x8d, v\xc4\x8dasih pa po ve\xc4\x8d skupaj.\n_START_SECTION_\nOpis rastline\n_START_PARAGRAPH_\n\xc5\xa0karlatnorde\xc4\x8da kukavica zraste od 25-80 cm. Steblo je v zgornjem delu lahko \xc5\xa1krlatne barve. Socvetje je gostocvetno in je lahko visoko tudi do 25 cm. Cvetovi so \xc5\xa1krlatne barve in so veliko do 2 cm. Trokrpa medena ustna je belo ro\xc5\xbenata z rde\xc4\x8dimi pikami in je skoraj dvakrat dalj\xc5\xa1a od drugih cvetnih listov. Srednja krpa je iz dveh delov, med katerima je majhen zobec._NEWLINE_Stebelni listi zgoraj tesno obdajajo steblo.\n_START_SECTION_\nIdentifikacija\n_START_PARAGRAPH_\n\xc5\xa0krlatnorde\xc4\x8do kukavico lahko zamenjamo z \xc4\x8deladasta kukavica (Orchis militaris) ali z opi\xc4\x8dja kukavica (Orchis simia). Te tri vrste se med seboj pogosto kri\xc5\xbeajo. Zato jih je te\xc5\xbeje identificirati, \xc4\x8deprav je oblika medene ustne razli\xc4\x8dna pri vsaki vrsti.'